โบรกฯชี้หุ้นทีวีดิจิทัลช่องใหม่ยังโตเด่นชู GRAMMY หุ้น Top pick ของกลุ่ม
โบรกฯชี้หุ้นทีวีดิจิทัลช่องใหม่ยังมีแนวโน้มเติบโตโดดเด่น แต่ช่องเดิมเม็ดเงินชะลอตัว ยังคงมองหุ้นที่มีโอกาสเติบโตสูงจากทีวีดิจิทัลน่าสนใจ ประกอบด้วย GRAMMY, WORK, RS และ TVT และเรายังเลือก GRAMMY เป็นหุ้น Top pick ของกลุ่ม Media

17 มิ.ย. 2558

บล.โนมูระ พัฒนสิน ระบุในบทวิเคราะห์วันนี้ (17 มิ.ย. 58) ว่า เดือน พ.ค.58 เรทติ้งทีวีดิจิทัล 5 อันดับแรกยังไม่เปลี่ยนแปลง ประกอบด้วย 7HD, 3HD, Workpoint TV, Ch8 และ MONO29 ขณะที่ช่อง MCOT HD มีเรทติ้งฟื้นตัว เทียบเดือนก่อนหน้า เป็นครั้งแรกในรอบ 8 เดือนทำให้แซงช่อง One ขึ้นมาเป็นอันดับ 6 แม้เรทติ้งช่อง One จะลดลง เทียบเดือนก่อนหน้าในเดือน พ.ค.58 เนื่องจากสิ้นสุดการออกอากาศรายการ “The Star” แต่เราเชื่อว่าในภาพรวมเรทติ้งช่อง One ยังมีแนวโน้มเพิ่มขึ้น (เรทติ้งเดือน พ.ค.&gt;มี.ค.) และคาดเดือน มิ.ย.จะกลับมาเติบโต เทียบเดือนก่อนหน้า
อีกครั้งจากการออกอากาศละครใหม่ และครึ่งปีหลังยังมีโอกาสดึงรายการจากฟรีทีวีกลับมาเสริมความแข็งแกร่งของเรทติ้งอีกด้วย เรายังคงมองหุ้นที่มีโอกาสเติบโตสูงจากทีวีดิจิทัลน่าสนใจ ประกอบด้วย GRAMMY, WORK, RS และ TVT และเรายังเลือก GRAMMY เป็นหุ้น Top pick ของกลุ่ม Media
 
 